## El Consell aprova l’Oferta d’Ocupació Pública educativa de 2025 que inclou 1.959 places per al cos de mestres

*** Es reserva un contingent no inferior al 10 % per a persones amb discapacitat
* La taxa de reposició d’efectius arriba al 120 % per a reduir la temporalitat i garantir el dret a l’educació**

El Ple del Consell ha aprovat el decret que regula l’Oferta d’Ocupació Pública educativa de 2025 per al personal docent no universitari dependent de la Conselleria d’Educació, Cultura, Universitats i Ocupació.

L’oferta inclou 1.959 places per al cos de mestres, totes corresponents al torn de lliure ingrés. Dins d’esta convocatòria es reserva un contingent no inferior al 10 % de les vacants per a persones amb discapacitat.

La taxa de reposició d’efectius prevista en esta oferta se situa en el 120 %, davant del 110 % de l’oferta pública anterior. Este increment obeïx a l’aposta del Consell per reduir la temporalitat i garantir el dret a l’educació.

Cal destacar que 120 % és el topall màxim permés en la Llei de pressupostos generals de l’Estat i en la Llei de pressupostos de la Generalitat per a sectors funcionals considerats prioritaris, com és el cas de l’Administració educativa en el seu àmbit d’ensenyances no universitàries.

D’altra banda, esta convocatòria implica un gasto estimat per a la Generalitat associat a la constitució de tribunals de vora de 6,5 milions d’euros, que seran imputats a l’exercici pressupostari de 2026.

Fecha: 01/04/2025